Compania feroviară austriacă de stat – ÖBB – introduce un nou tren internațional, ce va asigura legătura zilnică între Satu Mare și Viena.

Trenul va trece și prin județul Bihor, având stație la Valea lui Mihai. În programul ÖBB, trenul are prevăută pornirea la ora 8:23, de la Satu Mare, iar ora de sosire în Gara centrală din Viena (Wien Hbf) este prevăzută pentru ora 17:21.

Așadar, călătoria ar urma să dureze 8 ore și 58 minute, trenul EuroCity (EC) 687. Trenul va circula zilnic, începând cu data de sâmbătă, 15 decembrie 2019, fiind introdus edeja în programul ÖBB, chiar dacă prețul biletelor nu este încă afișat.

Trenul va avea 16 opriri intermediare: Carei (8:58) – Valea lui Mihai (9:46) – Nyirabrany – Debrețin (11:08) – Hajduszoboszlo (11:24) – Püspökladany – Karcag – Kisujszallas – Szolnok – Budapest-Keleti – Kelenföld – Tatabanya – Györ – Mosonmagyarovar – Hegyeshalom.

Trenul retur, Viena (gara centrală) – Satu Mare este prevăzut cu plecarea la 10:42 și sosirea la 19:43, la Satu Mare. Așadar, o călătorie de 9 ore și 1 minut.

Sursa: bihon.ro